open-index/open-wikipedia-markdown huggingface dataset:
Repište (vrch vo Veľkej Fatre)

**Repište** () je vrch vo Veľkej Fatre. Leží nad obcou Liptovské Revúce, približne  severne od Banskej Bystrice.) 

## Poloha
Nachádza sa v juhovýchodnej časti Veľkej Fatry, v geomorfologickom podcelku Hôľna Fatra. Vrchom vedie hranica medzi Žilinským a Banskobystrickým krajom a zároveň okresmi Banská Bystrica a Ružomberok. Zasahuje na katastrálne územia obcí Liptovské Revúce a Staré Hory. Najbližšími sídlami sú juhovýchodne situovaná osada Valentová, patriaca k obci Motyčky, južne ležiace Staré Hory a severovýchodne Liptovské Revúce. Vrch patrí do Národného parku Veľká Fatra.

## Opis
Repište je súčasťou mohutného hrebeňa, ktorý vedie z masívu Krížnej () východným smerom cez Šturec () na Zvolen (). Severným smerom sa nachádza vrch Ostredok (), Suchý vrch () a Ostré brdo (), východným Čierna hora (), Šturec () a Veterný vrch (), južným Jelenská skala () a Majerova skala () a západným Líška (), Krížna a Frčkov (). Severná časť hrebeňa je odvodňovaná riekou Revúca do Váhu, vodu z južných svahov odvádza potok Rybie do Starohorského potoka a Bystrice v povodí Hrona. Vrcholom vedie turistická magistrála z Krížnej na Donovaly.

### Výhľady
Časť hrebeňa je odlesnená, zvyšok však pokrýva súvislý les, ktorý umožňuje len obmedzený rozhľad. Z vhodných lokalít je možné pozorovať okolité veľkofatranské vrcholy, pri priaznivých podmienkach tiež Javorie, Poľanu, Nízke a Západné Tatry.

## Prístup
* po  červeno značkovanej trase hrebeňom (Cesta hrdinov SNP):
** od západu z vrcholu Krížnej cez Rybovské sedlo
** od východu z Donovál cez Zvolen, sedlo Veľký Šturec a Východné Prašnické sedlo
* po  zelenej značke z Liptovských Revúc cez Rybovské sedlo
* po  žltej značke cez Východné Prašnické sedlo:
** od severovýchodu z rázc. Horáreň Hajabačka
** od juhu z rázc. Horný Jelenec cez Valentovú

## Referencie

## Pozri aj
* Hôľna Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Banská Bystrica
Kategória:Vrchy v okrese Ružomberok
Kategória:Liptovské Revúce
Kategória:Staré Hory
2S34 Chosta

**2S34 Chosta** je ruský samohybný mínomet, ktorý v sebe kombinuje výhody húfnice a mínometu. Je určený na ničenie delostreleckých a mínometných batérií, raketometov, obrnených cieľov a veliteľských stanovíšť na vzdialenosť až 14 km.

## Vznik a vývoj
2S34 Chosta je modernizovaná verzia samohybnej húfnice 2S1 Gvozdika. Prvú objednávku delostreleckého systému 2S34 Chosta zrealizovala ruská armáda v roku 2011. Prvé sériovo vyrobené kusy boli armáde dodané v roku 2012.

## Konštrukcia
2S34 Chosta má pomerne jednoduchú konštrukciu, zároveň ale má trup so zvýšenou odolnosťou proti protitankovým mínam. Veža s kanónom je nainštalovaná na vylepšenom podvozku obrneného transportéru MT-LB. Disponuje zameriavacím a navigačným systémom 1V180-2, ktorým by mali byť vybavené aj nové samohybné húfnice 2S35 Koalicija-SV.

Chosta môže strieľať delostrelecké granáty a míny kalibru 120 mm, ako aj vysoko presnú laserom navádzanú muníciu Kitolov-2. Presnosť streľby sa výrazne zvýšila vďaka inštalácii nového systému optoelektronického prieskumu a označovania cieľov. Paľba môže byť vedená rýchlosťou 9 rán za minútu. Námer kanónu Chosty je −2 až +80 stupňov, pričom dokáže ničiť ciele na vzdialenosť 0,5 - 14 km. Vozidlo môže niesť štandardne 40 ks munície. 2S34 Chosta môže byť použitá spolu s vozidlom automatického riadenia paľby Kapustnik-B a s rádiolokačným prieskumným komplexom Zoopark-1.

## Užívatelia
*  Rusko - v roku 2018 malo 50 mínometov 2S34

## Referencie

Kategória:Ruské bojové vozidlá
Kategória:Samohybné delá
Myšlienky vraha

***Myšlienky vraha*** () je americký televízny seriál, ktorý mal v USA premiéru 22. septembra 2005 na stanici CBS.

## Obsadenie

### Hlavné postavy

### Vedľajšie postavy
* Jayne Atkinson ako Erin Strauss (2. – 9. séria, 23 častí)
* Meredith Monroe ako Haley Hotchner (1. – 5. a 9. séria, 14 častí)
* Jessica Brooks ako Molly Baker, Haley sestra
* Meta Golding ako Jordan Todd (4. séria, 8 častí)
* Jane Lynch ako doktorka Diana Reid (1. – 4. a 12. séria, 8 častí)
* Josh Stewart ako William LaMontage, Jr. (2. séria – doteraz)
* Nicholas Brendon ako Kevin Lynch (3. séria – doteraz)
* Esai Morales ako Mateo Cruz (9. séria – doteraz)
* Rochelle Aytes ako doktorka Savannah Hayes (9. – 11. séria, 10 častí)
* Amber Stevens ako Joy Struthers (10. séria – doteraz)

## Série

## Externé odkazy
* 

Kategória:Televízne seriály CBS
Kategória:Televízne seriály TV Markíza
Kategória:Televízne seriály z roku 2005
Kategória:Televízne seriály z roku 2022
Velká Stolová

**Velká Stolová** () je vrch v Moravsko-sliezskych Beskydách. Leží na severnej Morave nad obcou Kunčice pod Ondřejníkem, približne  juhovýchodne od Frenštátu pod Radhoštěm. Patrí do CHKO Beskydy.

## Poloha
Nachádza sa v strednej časti pohoria, v geomorfologickom podcelku Radhošťská hornatina a jej časti Radhošťský hřbet. Leží v Moravsko-sliezskom kraji, v okrese Frýdek-Místek a na katastrálnom území obce Čeladná. Najbližšími sídlami sú severným smerom Kunčice pod Ondřejníkem, severovýchodne ležiaca Čeladná a západným situované Trojanovice.

## Opis
Velká Stolová leží na severnom okraji Radhošťského hrebeňa, vedúceho od Radhošťa () východným smerom. Uzlovým vrchom je Čertův mlýn (), kde sa z hrebeňa odpája severne smerujúca rázsocha Kněhyně, ktorú zakončuje práve Velká Stolová. Východne susedí Malá Stolová () a mohutný Smrk (), južne Kněhyně (), Čertův mlýn () a Tanečnice (), západne Zmrzlý vrch () a Nořičí hora () a severne Skalka () a Ondřejník (). Severné časti masívu odvodňujú prítoky Čeladenky do Ostravice, vodu zo západných odvádza Bystrý potok do Lubiny, obe patriace do povodia Odry. Na vrchol nevedie značená turistická trasa, no žltá značka vedie traverzom severným a východným úbočím. 

### Výhľady
Vrchol Velké Stolové pokrýva súvislý lesný porast, neumožňujúci rozhľad. Na úbočí sa nachádza niekoľko čistín, z ktorých je možný výhľad na okolité vrchy Moravsko-sliezskych Beskýd a okolité podhorie, výnimočne je vidieť časť Malej Fatry, Oravských Beskýd a Hrubý Jeseník.

## Prístup
Na vrchol nevedie značená turistická značka, no blízkym okolím vedie:

*  červená značka z Horní Čeladné na Čertův mlýn a Pustevny
*  žltá značka z rázc. Na Pekliskách severným a východným úbočím na rázc. Malá Stolová
*  zelená značka z Kunčic pod Ondřejníkem západným úpätím do sedla Tanečnice

## Referencie

## Pozri aj
* Moravsko-sliezske Beskydy
* Zoznam vrcholov v Moravsko-sliezskych Beskydách

## Externé odkazy
* Poloha na turistickej trase

Kategória:Vrchy v Moravsko-sliezskych Beskydách
Kategória:Tisícovky v Česku
Kategória:Vrchy v okrese Frýdek-Místek
Kategória:Čeladná
Háganský potok

**Háganský potok** je potok v severozápadnej časti okresu Poprad. Je to ľavostranný prítok rieky Poprad, meria 13,6 km a je tokom IV. rádu.

## Opis toku
Pramení vo Vysokých Tatrách pod Tatranskou magistrálou, južne od vrchu Klin v nadmorskej výške okolo 1310 m n. m. Tečie severojužným smerom Štôlskou dolinou a preteká osadou Vyšné Hágy. Následne podteká Cestu slobody, pokračuje juhovýchodným smerom paralelne s cestou do Štôly, opäť sa stáča južným smerom a vstupuje do intravilánu obce. Tu do neho ústi pravostranný Štôlsky potok, pod obcou sa stáča na juhovýchod, priberá ľavostranný Stratený potok, preteká okrajom Batizoviec a podteká diaľnicu D1. Napokon tečie okrajom mesta Svit a za vetrolamom východne od mesta sa v nadmorskej výške cca 699 m n. m. vlieva do rieky Poprad.

Háganský potok je chovným revírom, ktorý obhospodaruje MO SRZ Svit.

V roku 2015 museli rybári zo Svitu riešiť neoprávnený odvod vody do Batizovského potoka.

## Referencie


## Externé odkazy
* Poloha ústia na turistickej mape

Kategória:Vodné toky v okrese Poprad
Kategória:Povodie Popradu
Cukor a soľ

***Cukor a Soľ*** je štúdiový album Adama Ďuricu. V roku 2006 ho vydalo hudobné vydavateľstvo Universal Music.

## Zoznam skladieb

## Referencie

Kategória:Albumy Adama Ďuricu
Kategória:Hudobné albumy z 2006
Klinček kartuziánsky

**Klinček kartuziánsky** (*Dianthus carthusianorum*) je trvalá bylina bežne rastúca na suchých lúkach kvitnúca purpurovými alebo tmavo ružovými kvetmi. Radí sa do čeľade silenkovité (*Caryophyllaceae*).

Rastie na slnečných skalách a svahoch, na suchých trávnikoch, skalných stepiach a na okraji lesa. Rastie po celom území Slovenska, vyskytuje sa v nadmorských výškach do 2500 m.

Rastlina je známa tým, že kvitne počas celého leta (niekedy aj v septembri). Stonka rastliny dosahuje výšku 20 až 50 cm.

## Opis rastliny
Klinček kartuziánsky je trváca rastlina. Listy má protistojné, sediace, čiarkovité, končisté (dlhé až 7 cm, široké 0,5 cm). Kvety sú nakopené (v počte 6 - 12) v koncovom zväzočku vidlíc.

Kalich má valcovitý tvar. Plod – tobolka je podlhovastá s početnými ploskými semenami. Kvet je tmavoružový až fialový, opeľujú ho najmä motýle.

## Výskyt
Klinček kartuziánsky sa vyskytuje najmä v Európe a v Turecku, rastlina sa v poslednom čase začala rozširovať aj na územie Severnej Ameriky.

Rastlina vyrastá vo väčších skupinách, ale aj jednotlivo.

## Galéria

Súbor:Dianthus carthusianorum group.jpg|Klinček kartuziánsky
Súbor:Dianthus carthusianorum Habitat.jpg|Prirodzené prostredie výskytu klinčeka kartuziánskeho
Súbor:Dianthus carthusianorum 210505a.jpg|Kvet rastliny
Súbor:Dianthus carthusianorum-1.jpg|Kvety klinčeka kartuziánskeho


## Referencie

Kategória:Silenkovité
Park 360

thumb|Logo bývalého Festivalparku

**Park 360** (predtým **Festivalpark**) je multifunkčný areál s plochou 40 hektárov ležiaci na ploche bývalého vojenského letiska v Hradci Králové. Základnú časť areálu pojme až 40 tisíc návštevníkov, 20 tisíc stanov a má viac ako 10 tisíc parkovacích miest.  V prípade potreby je možné kapacitu zväčšiť až trojnásobne. Vďaka rozsiahlemu priestoru, sieti asfaltových komunikácií, radu rôzne rozmiestnených stavieb, ale aj množstvo urastených stromov je možné areál využiť pre indoorové aj outdoorové akcie. V Parku 360 sa pravidelne organizujú festivaly Hip Hop Kemp a Rock for People.

## Súčasť Parku 360
V časti areálu je nová Adrenalinzóna s unikátnym paintballovým ihriskom a ďalším športovým vyžitím ako slackline, lukostreľba, skákacie topánky, trampolína motorové skateboardy.
Súčasťou Parku 360 je od septembra 2011 aj autodróm CzechRing – 3. najväčší autodróm v Česku s jedinečným mimoúrovňovým krížením.  Chod autodrómu zaisťuje automobilový pretekár Karel Pohner.
Ďalšou atrakciou areálu je motokárová dráha, ktorá je v prevádzke od jari do jesene.

## Externé odkazy
* Oficiálna stránka

## Zdroj

Kategória:Stavby v Hradci Králové
Pri dvore

**Pri dvore** je ulica v Bratislave, v mestskej časti Nové Mesto. Nekrižuje sa so žiadnou ulicou.

Vedľa ulice sa nachádza Walterskirchenova záhrada a čerpacia stanica  na alternatívne palivá, ktorú využíva aj DPB.

## Blízke ulice
* Vajnorská ulica
* Magnetová ulica

## Dopravné spojenie

## Referencie

## Externé odkazy
* Ulica Pri dvore na mape Bratislavy

Kategória:Ulice v Novom Meste v Bratislave
Uhliská (prítok Bratkovčíka)

**Uhliská** sú potok na Orave, na území mesta Trstená a v marginálnom rozsahu i na území obce Liesek v okrese Tvrdošín. Je to ľavostranný prítok Bratkovčíka. Meria 2,6 km a je tokom VI. rádu.

## Prameň
Pramení v geomorfologickom celku Oravská kotlina, v nadmorskej výške  vo vzdialenosti 3 km na sever od vrchu *Kuhajdová* s , na území obce Liesek v jej poľnohospodárskom extraviláne 200 m od hranice medzi obcou Liesek a mestom Trstená, severovýchodovýchodne od intravilánu mesta Trstená v okrese Tvrdošín.

## Opis toku
Od prameňa tečie západným smerom a po krátkom 200 m úseku územím obce Liesek preteká v  cez hranicu medzi obcou Liesek a mestom Trstená na územie mesta Trstená, preteká zmiešaným poľnohospodárskym a z menšej časti aj lesným extravilánom územím mesta Trstená západným smerom, stáča sa na juhozápadozápad a tento smer si zachováva až do svojho ústia, svojim pravým brehom obteká vrch a les s názvom *Uhlisko* a pole s názvom *Uhliská*, v poľnohospodárskom extraviláne mesta Trstená v nadmorskej výške  ústi ako ľavostranný prítok do Bratkovčíka, ktorý ďalej ústi do Oravice. Potok *Uhliská* nemá prítoky.

## Pôvod názvu
Hydronymum *Uhliská* na území mesta Trstená má pôvod v charakteristickom výskyte *miesta, kde sa pálilo drevné uhlie* označovaného ako *uhliská*. Výsledkom tejto motivácie pomenovania je dnešný názov poľa *Uhliská* v priestore extravilánu mesta Trstená, úpätím ktorého v svojej dolnej časti toku potok preteká. Z názvu poľa *Uhliská* bolo prenesením názvu na iný topografický objekt utvorené jednoslovné hydronymum ako súčasť veľmi početnej skupiny názvov v slovenskej toponymii, najmä v hydronymii.

Názov vodného toku *Uhliská* bol štandardizovaný v roku 1976. V priestore slovenskej hydronymie hydronymum *Uhliská* sú jedinečným hydronymom (jún 2022).

## Referencie

Kategória:Potoky na Slovensku
Kategória:Vodné toky v Oravskej kotline
Kategória:Vodné toky v okrese Tvrdošín
Kategória:Trstená
Veterný vrch (vrch vo Veľkej Fatre)

**Veterný vrch** () je vrch vo Veľkej Fatre. Leží nad obcou Liptovské Revúce, približne  severne od Banskej Bystrice.) 

## Poloha
Nachádza sa v juhovýchodnej časti Veľkej Fatry, v geomorfologickom podcelku Hôľna Fatra. Vrchom vedie hranica medzi Žilinským a Banskobystrickým krajom a zároveň okresmi Banská Bystrica a Ružomberok. Zasahuje na katastrálne územia obcí Liptovské Revúce a Staré Hory. Najbližšími sídlami sú južne situovaná osada Valentová, patriaca k obci Motyčky, juhozápadne ležiace Staré Hory a severovýchodným smerom obec Liptovské Revúce. Vrch patrí do Národného parku Veľká Fatra.

## Opis
Veterný vrch je súčasťou mohutného hrebeňa, ktorý vedie z masívu Krížnej () východným smerom cez Šturec () na Zvolen (). Severným smerom sa nachádza vrch Ostré brdo (), Ploská () a Čierny kameň (), východným Čierna hora (), Šturec () a Bukovec (), južným Jelenská skala () a Stará hora () a západným Majerova skala (), Krížna, Repište (), Frčkov () a Ostredok (). Severná časť hrebeňa je odvodňovaná riekou Revúca do Váhu, vodu z južných svahov odvádza potok Rybie do Starohorského potoka a Bystrice v povodí Hrona. Vrcholom vedie turistická magistrála z Krížnej na Donovaly. Na východnom úpätí sa nachádza Východné Prašnické sedlo, ktorým v minulosti viedla jedna z cestných spojníc Pohronia a Liptova.

### Výhľady
Vrch i hrebeň pokrýva súvislý lesný porast, neumožňujúci rozhľad. Z vhodných lokalít s redšou vegetáciou je možné pozorovať okolité veľkofatranské vrcholy a blízke Starohorské vrchy, pri priaznivých podmienkach tiež Kremnické vrchy, Poľanu a Nízke Tatry.

## Prístup
* po  červeno značkovanej trase hrebeňom (Cesta hrdinov SNP):
** od západu z vrcholu Krížnej cez Rybovské a Prašnické sedlo
** od východu z Donovál cez Zvolen, sedlo Veľký Šturec a Východné Prašnické sedlo
* po  žltej značke cez Východné Prašnické sedlo:
** od severovýchodu z Liptovských Revúc (po ) cez rázc. Horáreň Hajabačka
** od juhu z rázc. Horný Jelenec cez Valentovú

## Referencie

## Pozri aj
* Hôľna Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Banská Bystrica
Kategória:Vrchy v okrese Ružomberok
Kategória:Liptovské Revúce
Kategória:Staré Hory
Heger

**Heger** (iné zápisy: **Héger**, **Hégér**, historicky aj **Heeger**; prechýlene **Hegerová**, **Hégerová**, **Hégérová**) je priezvisko vyskytujúce sa na Slovensku a v Česku. Priezvisko *Heeger* sa vyskytuje aj napr. v Spojených štátoch.

Podľa údajov z roku 1995 žilo na Slovensku 175 nositeľov tvaru *Heger(ová)*, 166 nositeľov *Héger(ová)* a 19 nositeľov tvaru *Hégér(ová)*. Najviac Hegerovcov žilo v Bratislave (minimálne 46), pričom výskyt priezviska *Hégér(ová)* sa viazal takmer výlučne na etnicky prevažne maďarskú obec Pribeta v okrese Komárno. Priezvisko *Héger(ová)* malo spomedzi miest a obcí najpočetnejšie zastúpenie v Košiciach (aspoň 28 nositeľov).

## Známi nositelia
### Heger
* Hana Hegerová (umelecké meno), slovenská a česká speváčka šansonierka a herečka (19312021)
* Viera Hegerová, umelecká prekladateľka a vydavateľská redaktorka (* 1933)
* Eduard Heger, politik, predseda vlády Slovenskej republiky od apríla 2021 do mája 2023, predtým minister financií vo vláde Igora Matoviča (* 1976)
### Heeger
* Ernst Heeger, rakúsky amatérsky entomológ (17831866)
* Július Heeger, dopravný inžinier (18511914)
* Alan Jay Heeger, americký fyzik židovského pôvodu (rodičia imigrovali z Ruska), laureát Nobelovej ceny za chémiu (* 1936)
* Gerald Arthur Heeger, americký politológ a vysokoškolský funkcionár, 3. prezident University of Maryland University College (* 1942)
* David J. Heeger, americký psychológ a neurovedec (* 1961), syn Alana Jaya Heegera

## Referencie

Kategória:Priezviská na Slovensku
Kategória:Priezviská v Česku
Tatranský pohár 2021

**Tatranský pohár 2021** bol 74. ročník hokejového turnaja v ľadovom hokeji. Konal sa na Zimnom štadióne v Poprade v termíne od 19. do 22. augusta 2021 aj s medzinárodnou účasťou. Turnaja sa nezúčastnil pôvodne pozvaný tím Cardiff Devils, ktorému kvôli zdĺhavému procesu vybavovania pracovných povolení nestihli prísť načas zahraniční hráči a preto ich na turnaji nahradil tím MHK 32 Liptovský Mikuláš.

## Program a výsledky

### Skupina A

* 19.8.2021 o 19:00 HK Poprad - HK Spišská Nová Ves 3:1
* 20.8.2021 o 15:00 HK Spišská Nová Ves - MHK 32 Liptovský Mikuláš 3:6
* 21.8.2021 o 19:00 HK Poprad - MHK 32 Liptovský Mikuláš 2:3 sn

### Skupina B

* 19.8.2021 o 15:00 HC Grotto Prešov - Pustertal Wölfe (Taliansko) 1:5
* 20.8.2021 o 19:00 HC Grotto Prešov - Comarch Cracovia (Poľsko) 5:4 sn
* 21.8.2021 o  15:00 Pustertal Wölfe - Comarch Cracovia 1:2 sn

### O umiestnenie

* o 5. miesto 22.8.2021 o 11:00 HK Spišská Nová Ves - HC Grotto Prešov 5:3
* o 3. miesto 22.8.2021 o 15:00 HK Poprad - Comarch Cracovia 2:3
* o 1. miesto 22.8.2021 o 19:00 Pustertal Wölfe - MHK 32 Liptovský Mikuláš 3:1

## Celkové umiestnenie

# miesto:  Pustertal Wölfe
# miesto:  MHK 32 Liptovský Mikuláš
# miesto:  Comarch Cracovia
# miesto:  HK Poprad
# miesto:  HK Spišská Nová Ves
# miesto:  HC Grotto Prešov

## Individuálne ocenenia

* Najužitočnejší hráč turnaja: Tomas Sholl (Pustertal Wölfe)
* Najlepší brankár turnaja: Tomáš Vošvrda (MHK 32 Liptovský Mikuláš)
* Najlepší obranca turnaja: Adam Drgoň (HK Poprad)
* Najlepší útočník turnaja: Erik Nemec (Comarch Cracovia)

## Referencie


2021
Kategória:Šport na Slovensku v 2021
Kategória:Ľadový hokej v 2021
Malá Stolová

**Malá Stolová** () je vrch v Moravsko-sliezskych Beskydách. Leží na severnej Morave nad obcou Čeladná, približne  juhovýchodne od Frenštátu pod Radhoštěm. Patrí do CHKO Beskydy.

## Poloha
Nachádza sa v strednej časti pohoria, v geomorfologickom podcelku Radhošťská hornatina a jej časti Radhošťský hřbet. Leží v Moravsko-sliezskom kraji, v okrese Frýdek-Místek a na katastrálnom území obce Čeladná. Najbližšími sídlami sú na severovýchodnom úpätí ležiaca Čeladná, severozápadne ležia Kunčice pod Ondřejníkem a Frenštát pod Radhoštěm.

## Opis
Malá Stolová leží na severnom okraji Radhošťského hrebeňa, vedúceho od Radhošťa () východným smerom. Uzlovým vrchom je Čertův mlýn (), kde sa z hrebeňa odpája severne smerujúca rázsocha Kněhyně, ktorú zakončuje Velká Stolová na západnej a Malá Stolová na východnejšej vetve. Východne susedí Malý Smrček () a mohutný Smrk (), južným smerom Magurka (), Kněhyně () a Čertův mlýn (), západným Tanečnice (), Zmrzlý vrch (), Nořičí hora () a Velká Stolová () a severným Skalka () a Ondřejník (). Svahy masívu odvodňujú prítoky Čeladenky do Ostravice v povodí Odry. Na vrchol nevedie značená turistická trasa, no červená značka vedie traverzom úbočím. 

### Výhľady
Vrchol pokrýva súvislý lesný porast, neumožňujúci rozhľad. Na úbočí sa nachádza niekoľko čistín, z ktorých je možný výhľad na okolité vrchy Moravsko-sliezskych Beskýd a okolité podhorie, výnimočne je vidieť časť Malej Fatry a Hrubý Jeseník.

## Prístup
Na vrchol nevedie značená turistická značka, no blízkym okolím vedie:

* po traverze  červená značka z obce Čeladná na Čertův mlýn a Pustevny
*  žltá značka z rázc. Pod Stolovou západným úbočím na rázc. Malá Stolová

## Referencie

## Pozri aj
* Moravsko-sliezske Beskydy
* Zoznam vrcholov v Moravsko-sliezskych Beskydách

## Externé odkazy
* Poloha na turistickej trase

Kategória:Vrchy v Moravsko-sliezskych Beskydách
Kategória:Tisícovky v Česku
Kategória:Vrchy v okrese Frýdek-Místek
Kategória:Čeladná
Tatranský pohár 2020

**Tatranský pohár 2020** bol 73. ročník turnaja v ľadovom hokeji. Konal sa na Zimnom štadióne v Poprade od 1. do 3. septembra 2020 a zúčastnili sa ho tímy HK Poprad, HC Slovan Bratislava, HK Dukla Ingema Michalovce a Slovensko U20.

## Program a výsledky
* 1. 9. 2020 o 15:00: HK Dukla Ingema Michalovce - Slovensko U20 3:0
* 1. 9. 2020 o 18:00: HK Poprad - HC Slovan Bratislava 3:5
* 2. 9. 2020 o 16:00: HC Slovan Bratislava - HK Dukla Ingema Michalovce 3:5
* 2. 9. 2020 o 19:00: HK Poprad - Slovensko U20 6:1
* 3. 9. 2020 o 16:00: Slovensko U20 - HC Slovan Bratislava 1:6
* 3. 9. 2020 o 19:00: HK Poprad - HK Dukla Ingema Michalovce 4:2

## Celkové umiestnenie
# miesto:  HK Poprad
# miesto:  HC Slovan Bratislava
# miesto:  HK Dukla Ingema Michalovce
# miesto:  Slovensko U20

## Individuálne ocenenia
* Najlepší brankár: Roman Durný (HC Slovan Bratislava)
* Najlepší obranca: Vladimír Mihálik (HK Dukla Ingema Michalovce)
* Najlepší útočník: Marián Studenič (HC Slovan Bratislava)
* Najlepší hráč: Marcel Haščák (HK Poprad)

## Referencie

2020
Kategória:Šport na Slovensku v 2020
Kategória:Ľadový hokej v 2020
Búrka (album)

***Búrka*** je štúdiový album Márie Čírovej. V roku 2008 ho vydalo hudobné vydavateľstvo Street Production.

## Zoznam skladieb

## Referencie

Kategória:Albumy Márie Čírovej
Kategória:Hudobné albumy z 2008
Red Bull Ring

**Red Bull Ring** je pretekársky okruh nachádzajúci sa blízko mesta Spielberg v spolkovej krajine Štajersko v Rakúsku.

Okruh vznikol v roku 1969 s pôvodným názvom **[[Österreichring]]**, ako náhrada za starší okruh na letisku Zeltweg. V roku 1996 bol okruh premenovaný na už známejší názov **[[A1-Ring]]**, na ktorom sa pretekalo do roku 2003. Koncom roka 2003 a začiatkom roka 2004 sa začali na okruhu búracie práce, ktoré ale boli pozastavené.

Okruh v roku 2004 odkúpil známy rakúsky podnikateľ a spoluzakladateľ spoločnosti Red Bull GmbH, Dietrich Mateschitz, ktorý zrekonštruoval trať v rokoch 2008 až 2009 za sumu 70 mil €.

Red Bull Ring bol znovu otvorený 15. mája 2011 a prvé preteky po rekonštrukcii sa konali 6. júna 2011, kedy hostil preteky Nemeckých majstrovstiev cestovných vozidiel (DTM), v auguste toho roku takisto Formulu 2.

Formula 1 sa na okruh vrátila po dlhých 11 rokoch, 11. júna 2014, preteky vyhral Nico Rosberg na Mercedese.

Na okruhu sa konajú od roku 2016 aj preteky Moto GP, prvé preteky vyhral Andrea Iannone na Ducati.

### Fakty a údaje:

* **Dĺžka trate:** 4 326 m
* **Dĺžka pretekov:** 307,018 km
* **Počet kôl:** 71
* **Počet zákrut:** 10
* **Šírka trate:** 12 - 13m
* **Dĺžka cieľovej rovinky:** 650 m
* **Rozdiel medzi štart. a cieľovou čiarou:** 126 m
* **Jazda na plný plyn:** 70 %
* **Traťový rekord:** 1:05,619 (236,894 km/h) - Carlos Sainz Jr./McLaren (2020)
* **Najrýchlejšie kolo kvalifikácie:** 1:02,939 (246,981 km/h) - Valtteri Bottas/Mercedes (2020)
* **Maximálna rýchlosť:** 336 km/h
* **Prvá GP:** 1970 - víťaz Jacky Ickx - Ferrari 312 B
* **Počet GP:** 39
* **Architekt:** Hermann Tilke (modernizácia 1996) 
* **Kapacita:** 105 000

## Víťazi Formuly 1 v jednotlivých rokoch

(*) Veľká cena Štajerska 2020 a Veľká cena Štajerska 2021 z dôvodu COVID-19

## Najrýchlejšie kolá jednotlivých rokov

(*) Veľká cena Štajerska 2020 a Veľká cena Štajerska 2021 z dôvodu COVID-19

## Referencie

## Iné projekty

Kategória:Okruhy Formuly 1
Kategória:Motoršport v Rakúsku
Tlstá (vrch v Nízkych Tatrách)

**Tlstá** () je vrch v Nízkych Tatrách. Leží nad obcou Liptovská Lúžna, približne  južne od Ružomberka.

## Poloha
Nachádza sa v severozápadnej časti Nízkych Tatier, v geomorfologickom podcelku Ďumbierske Tatry a časti Salatíny. Leží v Žilinskom kraji, na hranici okresov Liptovský Mikuláš a Ružomberok a zasahuje na katastrálne územia obcí Partizánska Ľupča a Liptovské Revúce. Najbližším sídlom je na juhozápadnom úpätí situovaná Liptovská Lúžna, na východnom úpätí osada Železnô (Partizánska Ľupča), severným smerom sa nachádza Ludrová a Ružomberok a západným Liptovská Osada. Vrchom vedie hranica Národného parku Nízke Tatry.

## Opis
Tlstá je súčasťou mohutného hrebeňa, ktorý vedie z masívu Latiborskej hole () severozápadným smerom na Salatín (). Západným smerom sa nachádza Žiar (), Smrekovica () a Červená Magura (), severným Magura (Strapatá) (), Klin () a Salatín, východným Veľké Železné () a Malá Tlstá () a južným Veľká hoľa (), Skalka () a Košarisko (). Vrch patrí do povodia Váhu; južné svahy odvodňuje Lúžňanka, severné a západné jej prítok Ráztočná do Revúcej, voda z východne sa zvažujúcich svahov odteká Tlstým potokom do Ľupčianky. Na vrchol nevedie značený turistický chodník.

### Výhľady
Vrchol Tlstej pokrýva súvislý, no riedky les, ktorý umožňuje len obmedzený rozhľad. Z vhodných lokalít je možné pozorovať okolité vrcholy Nízkych Tatier, pri priaznivých podmienkach tiež Tatry, Chočské vrchy, Oravskú Maguru, Malú a Veľkú Fatru, Kremnické a Štiavnické vrchy.

## Prístup
Na vrchol nevedie značený turistický chodník, no okolím vedie:

*  červeno značkovaná trasa západným a severným úpätím z Liptovskej Lúžnej cez Ráztocké sedlo na Salatín
*  zelená značka z osady Železnô východným úpätím do Ráztockého sedla

## Referencie

## Pozri aj
* Salatíny
* Ďumbierske Tatry
* Zoznam vrcholov v Nízkych Tatrách

## Pozri aj

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Ružomberok
Kategória:Liptovská Lúžna
Kategória:Partizánska Ľupča
Tatranský pohár 1929

Vôbec prvý turnaj, známy dnes ako '''Tatranský pohár''', sa pôvodne nehral pod týmto názvom, a tak to bolo ešte niekoľko nasledujúcich rokov. Pôvodne hrali hokejisti o Pohár Palace sanatoria Dr. Szontágha. Už z názvu je zrejmé, kto daroval hlavnú cenu turnaja. Hlavným organizátorom turnaja bol Skiklub Bratislava, spoluorganizátorom bol Športový klub Vysoké Tatry. Na mieste, kde sa dnes nachádza futbalové ihrisko v Novom Smokovci postavila správa sanatória v roku 1929 úplne nové klzisko, ktoré bolo dejiskom turnajových zápasov. Prvý turnaj o Tatranský pohár sa konal od nedele 29. decembra 1929 až do stredy 1. januára 1930. Pohárové zápasy sa hrali 3 x 15 minút hrubého času.

## Programy a výsledky

### Prvý deň turnaja

* Magyar hockey club Budapešť – BK Mladá Boleslav 4:0
* Slavia Praha – Slávia Banská Bystrica 10:0
* WAC Viedeň – Slovan Moravská Ostrava 5:0
* ČKS Vyšehrad Praha – Vysokoškolský Sport Brno 0:0
* BK Mladá Boleslav – SK Prostějov 2:0
* WAC Viedeň – Skiklub Bratislava 2:1

### Druhý deň turnaja

* ČKS Vyšehrad – ŠK Vysoké Tatry 13:0
* Skiklub Bratislava – Slovan Mor. Ostrava 3:0
* Magyar Hockey Klub Budapešť – SK Prostějov 2:1
* Vysokoškolský sport Brno – ŠK Vysoké Tatry 8:0

### Tretí deň turnaja

* WAC Viedeň – ČKS Vyšehrad 2:1
* Slavia Praha – Magyar hockeyklub Budapešť 5:2
* Skiklub Bratislava – Slávia Banská Bystrica 0:0
* BK Mladá Boleslav – Vysokoškolský sport Brno 2:1

### Štvrtý deň turnaja

* Skiklub Bratislava - Prostějov a VS Brno 2:1
* BK Mladá Boleslav – Slávia Banská Bystrica 2:0
* ČKS Vyšehrad – Magyar Hockeyklub Budapešť 1:2
* Slavia Praha – WAC Viedeň 6:0 (finále)

## Celkové umiestnenie

# miesto:  ŠK Slavia Praha
# miesto:  WAC Viedeň
# miesto:  Magyar Hockey Club Budapešť
# miesto:  ČKS Vyšehrad
# miesto:  BK Mladá Boleslav
# miesto:  Vysokoškolský sport Brno
# miesto:  Skiklub Bratislava
# miesto:  ŠK Slávia Banská Bystrica
# miesto:  SK Prostějov
# miesto:  Slovan Moravská Ostrava
# miesto:  ŠK Vysoké Tatry

## Referencie


1929
Kategória:1929 v Česko-Slovensku
Kategória:Ľadový hokej v 1929
Kategória:Šport vo Vysokých Tatrách
Naše hriechy

***Naše hriechy*** je štúdiový album Adama Ďuricu. V roku 2021 ho vydalo hudobné vydavateľstvo Universal music.

## Zoznam skladieb

## Referencie

Kategória:Albumy Adama Ďuricu
Kategória:Hudobné albumy z 2021
2. slovenská futbalová liga 2022/2023

**2. slovenská futbalová liga 2022/2023** bol 30. ročník druhej najvyššej futbalovej súťaže na Slovensku. Majstrom sa stal FC Košice a vybojoval si tak postup do ďalšieho ročníka najvyššej súťaže. Na priečkach zaručujúcich zostup sa umiestnili FK Rača Bratislava a FK Dubnica nad Váhom. Cestu na štadióny si v tejto sezóne našlo 127 585 divákov a padlo v nej 686 gólov.

## Priebeh sezóny
### Tabuľka





### Zápasy

* 

## Štatistiky
### Góly

## Referencie

## Externé odkazy
* 2. futbalová liga - stránka AK2FL
* sportnet.sme.sk/futbalnet - Futbalové súťaže, výsledky a detaily zápasov, štatistiky tímov aj hráčov
* futbalsfz.sk - Oficiálna stránka slovenského futbalového zväzu

Kategória:Druhá najvyššia futbalová súťaž na Slovensku
Kategória:Futbal v 2022
Kategória:Futbal v 2023
Kristin Kreuková

**Kristin Kreuková** (; * 30. december 1982, Vancouver, Britská Kolumbia, Kanada) je kanadská herečka známa vďaka postave Lany Langovej z televízneho seriálu *[[Smallville]]*.

## Detstvo a mladosť
Kreuková sa narodila vo Vancouveri v Britskej Kolumbii, Deanne Che a Petrovi Kreukovi. Jej otec je holandského pôvodu a matka je čínskeho pôvodu, narodila sa v Indonézii. Jej matka a stará matka, žili v Singapure a na Šalamúnových ostrovoch, kým sa neusadili vo Vancouveri. Má mladšiu sestru, Justine Kreukovú. 

V detstve sa venovala karate a gymnastike na národnej úrovni ale skončila v jedenástom ročníku, kvôli skolióze. Plánovala študovať psychológiu alebo forenznú vedu, ale počas strednej školy ju kontaktoval kastingový riaditeľ televízneho seriálu *Edgemont*, stanice CBC.

## Kariéra
Po obsadení do televízneho seriálu *Edgemont*, ktorý mal päť sérii a sedemdesiat epizód, získala hlavnú úlohu, v televíznej drámy *Snehulienka*, kde si zahrala po boku Mirandy Richardsonovej. V roku 2004 získala hlavnú ženskú rolu v televíznom seriáli *[[Smallville]]*. V televíznom seriály si zahrala po boku Toma Wellinga a jej herecký výkon získal pozitívne recenzie. Bola tiež štyri krát nominovaná na ocenenie Saturn Award. V rovnakom roku stvárnila menšiu rolu vo filme *Eurotrip*.

V roku 2007 sa pridala k hereckému obsadeniu ako Jimi Mistry, Neve Campbellová a John Light, v kanadskom filme *Hranice*. Hlavnú úlohu stvárnila tiež vo filme *Legenda o Chun-Li*, z roku 2009.

V roku 2010 hosťovala v štyroch epizódach televízneho seriálu *[[Chuck]]* a spoločne s hercom Jayom Ryanom, si zahrala v televíznom seriály *Kráska a zviera*, z roku 2012. Seriál mal štyri série a natáčanie skončilo v roku 2016. 

V roku 2017 poskytla Kreuková svoj hlas princeznej Shuyan, v Shuyan Saga, sérii grafických románov zasadených do fantasy sveta starovekých čínskych bojových umení. O rok neskôr, stvárnila hlavnú úlohu v kanadskom televíznom seriály *Bremeno pravdy*, ktorý sa natáčal do roku 2021. Stvárnila tiež menšiu úlohu v televíznom seriály *Reacher*. 

## Súkromný život
Od roku 2017 žije v Toronte, v Ontáriu. Je pescetariánkou. Objavila sa v mnohých reklamách a je tvárou Neutrogeny. Vo voľnom čase rada pozerá filmy, píše, číta, tancuje, pletie a venuje sa gymnastike. 

## Iné projekty

## Externé odkazy
* 
* 
* 

## Zdroj

Kategória:Kanadské filmové herečky
Kategória:Kanadské televízne herečky
Kategória:Kanadské dabingové herečky
Kategória:Osobnosti z Vancouveru
Kategória:Kanadské osobnosti čínskeho pôvodu
Kategória:Kanadské osobnosti holandského pôvodu
Zachránené životy

***Zachránené životy*** je turecký televízny seriál, ktorý vysielala TV Doma od 27. júna 2022 do 23. februára 2023. Hlavné postavy stvárnili herečka İrem Helvacıoğlu a herec Ulaş Tuna Astepe.

## Obsadenie

## Série (Slovensko)

## Referencie

## Externé odkazy
* 
* 

Kategória:Televízne seriály TV Markíza
Kategória:Turecké televízne seriály
Kategória:Televízne seriály z roku 2018
Július Heeger

**Július Heeger** (* 11. august 1851, Liptovský Svätý Mikuláš† 6. február 1914, Budapešť) bol uhorský dopravný inžinier.

Narodil sa v rodine Jána Heegera a jeho manželky Jozefíny, rod. Tenglerovej. Ako inžinier rakúskych štátnych železníc pôsobil na stavbe trate TemešvárOrșova v dnešnom Rumunsku. Po zoštátnení rakúskych železníc pracoval ako hlavný inžinier, následne ako vedúci obchodného oddelenia uhorských železníc v Segedíne a neskôr ako vedúci výstavby. V roku 1888 zaviedol signalizačné zariadenie na železničných priechodoch.

## Referencie

Kategória:Osobnosti z Liptovského Mikuláša
Kategória:Uhorskí inžinieri
Kategória:Slovenskí dopravní inžinieri
Na dosah

***Na dosah*** je štúdiový album Márie Čírovej. V roku 2011 ho vydalo hudobné vydavateľstvo Forza Music.

## Zoznam skladieb

## Referencie

Kategória:Albumy Márie Čírovej
Kategória:Hudobné albumy z 2011
Fosforylová skupina

Ako **fosforylová skupina** alebo **fosforyl** sa bežne označuje chemická skupina, ktorej vzorec je −PO32−. Skladá sa z atómov fosforu a kyslíka. Táto skupina môže byť prítomná v rôznych protónovaných stavoch. Fosforylová skupina hrá dôležitú úlohu vo fosforylácii. Fosforylová skupina by sa nemala zamieňať s fosfátovou (−OPO32-). 

Správny názov tejto skupiny je **fosfonát** (predpona fosfonáto-), skupina je totiž odvodená od skupiny −PO3H2 (podobne ako u sulfonátu), ktorej predpona je **fosfóno-**. Ako **fosforyl** sa správne označuje skupina &#x3E;P(O)−, ktorá má tri väzby.  Fosfonát je teda konkrétnym prípadol fosforylu.

Toto označenie sa bežne používa pre skupiny, kde je fosforylová skupina naviazaná na iné atomy, napríklad fosforylchlorid (POCl3). Takisto sa používa pri popise katalytických mechanizmov (konkrétne fosforylácia).

## Biochemický význam
Niektoré biochemicky významné molekuly obsahujú fosfoanhydridové skupiny, kde je fosforylová skupina viazaná na fosfátovú skupinu (fosforečnan). Medzi takéto zlúčeniny patria napríklad pyrofosfát alebo ATP. Štiepením tejto anhydridovej väzby dochádza k uvoľneniu veľkého množstva energie. Preto sa zlúčeniny, ktoré obsahujú túto skupinu, označujú ako vysokoenergetické fosfáty.

V biochemických reakciách, ktorých sa účastní fosfát, sa fosforylová skupina presúva z jednej molekuly (zvyčajne ATP) na iný substrát. Prenosy tejto skupiny hrajú veľmi dôležitú úlohu v mnohých oblastiach biochémie, napríklad prenose energie či signálu alebo spracovaní génov. Podľa toho, aká reakcia s fosforylovou skupinou prebieha, sa rozlišuje niekoľko druhov enzýmov, napríklad kinázy, fosfatázz a fosfodiesterázy. V ľudskom genéme existuje asi 2000 kináz a asi 1000 fosfatáz, ktorých úlohou je presun fosforylovej skupiny na rôzne substráty. V kvasinkách je to najčastejšie kódovaná enzýmová funkcia.

## Referencie

## Zdroj

Kategória:Funkčné skupiny
Kategória:Zlúčeniny fosforu
OBN

**OBN** môže byť:

* Oceania Broadcasting Network, televízna stanica na Tonge
* OBN (televízna stanica) (Open Broadcast Network), televízna stanica v Bosne a Hercegovine
* Oklahoma Bureau of Narcotics and Dangerous Drugs Control
* Omni Broadcasting Network (2003–2013), bývalá americká regionálna televízna sieť
OBN (televízna stanica)

**OBN** (skratka z **O**pen **B**roadcast **N**etwork), je televízna stanica v Bosne a Hercegovine. Pôvodne bola spustená v roku 1996 po skončení občianskej vojny z iniciatívy OHR (Úrad vysokého predstaviteľa), aby ponúkla alternatívu k existujúcim nacionalistickým kanálom.

## Logá
Od roku 1996 používa kanál používa 3. logo. Prvé logo kanála sa používalo od roku 1996 do roku 1999, druhé od roku 1999 do roku 2005 a tretie (súčasné logo) sa používa od roku 2005.

## Externé odkazy
* Televizija OBN - oficiálna stránka

Kategória:Televízne stanice v Bosne a Hercegovine
Uhoľný potok (prítok Papradnianky)

**Uhoľný potok** je potok na Hornom Považí, na území okresu Považská Bystrica. Je to ľavostranný prítok Papradnianky, meria 1,1 km a je tokom V. rádu.

## Prameň
Pramení v geomorfologickom celku Javorníky v geomorfologickom podcelku Nízke Javorníky, v nadmorskej výške , 1 km juhozápadne od vrchu *Uhoľné* s  ležiaceho v severnej časti územia obce Brvnište v tesnej blízkosti obecnej hranice medzi obcou Brvnište v okrese Považská Bystrica a obcou Štiavnik v okrese Bytča.

## Opis toku
Od prameňa vyteká juhozápadným smerom, vteká do poľnohospodárskeho extravilánu, v nadmorskej výške  vteká do intravilánu obce Brvnište, kde v nadmorskej výške  ústi do Papradnianky ako jej ľavostranný prítok. Vodný tok *Uhoľný potok* nemá prítoky.

## Pôvod názvu
Hydronymum *Uhoľný potok* má pôvod v názve vrchu *Uhoľné* s  ležiaceho na území obce Brvnište, na západnom svahu ktorého vodný tok pramení a preteká. Zo slovného základu toponyma *Uhoľné* rozšírením o formant *-ný* a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Uhoľný potok* ako súčasť veľmi početnej skupiny názvov v slovenskej toponymii, najmä hydronymii. Motivantom pomenovania vrchu *Uhoľné* bol charakteristický výskyt lokalít na svahoch vrchu spájaných s produkciou drevného uhlia. Obec Brvnište má najstarší písomný doklad svojej existencie z roka 1598 v podobe *Brwnisste*. Názov vodného toku *Uhoľný potok* bol štandardizovaný v roku 2019. V priestore slovenskej hydronymie hydronymum *Uhoľný potok* nie je jedinečným hydronymom (jún 2022).

## Referencie

Kategória:Potoky na Slovensku
Kategória:Vodné toky v Javorníkoch
Kategória:Vodné toky v okrese Považská Bystrica
Kategória:Brvnište
Smartwings Poland

**Smartwings Poland sp. z o. o.** (predtým *Travel Service Polska*) je poľská charterová letecká spoločnosť, pobočka českého dopravcu Smartwings. Hlavné letisko pre spoločnosť je Letisko vo Varšave. Spoločnosť pracuje od roku 2012. Aktuálne realizuje lety do exotických krajín, ako je napr. Turecko.

## Flotila
### Súčasná flotila
Flotila spoločnosti Smartwings Poland pozostáva z nasledujúcich lietadiel:

## Externé odkazy
* Oficiálna stránka

Kategória:Letecké spoločnosti Poľska
Kategória:Podniky založené v 2012
Červená Magura

**Červená Magura** () je vrch v Nízkych Tatrách. Leží nad obcou Liptovská Lúžna, približne  južne od Ružomberka.

## Poloha
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Salatíny. Leží v Žilinskom kraji, v okrese Ružomberok a na katastrálnom území mesta Ružomberok, okrajovo aj obce Liptovská Lúžna. Najbližším sídlom je na južnom úpätí situovaná Liptovská Lúžna, juhozápadne leží Liptovská Osada a severným smerom sa nachádza Ružomberok. Vrcholom vedie hranica Národného parku Nízke Tatry, do ktorého patrí severná časť hrebeňa.

## Opis
Červená Magura je súčasťou hrebeňa, ktorý vedie západným smerom z masívu Salatína (). Severne susedí Kačianka () a Vyšný Brankov (), východne Magura (), Salatín, Klin () a Tlstá (), južným smerom Veľká hoľa (), Skalka (), Košarisko (), Veľká Chochuľa () a Kozí chrbát () a západným Žiar (), Rakytov () a Smrekovica (). Vrch patrí do povodia Váhu a odvodňujú ho prítoky Revúcej. Na vrchol nevedie značený turistický chodník.

### Výhľady
Vrchol Červenej Magury pokrýva nesúvislý riedky les, ktorý umožňuje obmedzený rozhľad. Z vhodných lokalít je tak možné pozorovať okolité vrcholy Nízkych Tatier a susednej Veľkej Fatry, pri priaznivých podmienkach tiež Malú Fatru, Oravskú Maguru i Beskydy a Chočské vrchy.

## Prístup
Na vrchol nevedie značený turistický chodník, no okolím vedie:

*  červeno značkovaná trasa východným smerom z Liptovskej Lúžnej cez Ráztocké sedlo na Salatín
*  zelená značka z osady Podsuchá severným smerom na Veľký Brankov

## Referencie

## Pozri aj
* Salatíny
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Ružomberok
Kategória:Ružomberok
Červený potok (prítok Popradu)

**Červený potok** je ľavostranný prítok rieky Poprad, do ktorej sa vlieva pri ČOV Poprad-Matejovce. 

Pramení pri tatranskej osade Tatranská Lesná. Do Červeného potoka sa vlieva Novolesniansky potok nad obcou Mlynica. Červený potok je rozdelený na dva rybárske revíry v správe MO SRZ Poprad. Červený potok č. 1 je lovným revírom od ústia pod obcou Mlynica po ústie Novolesnianskeho potoka. Červený potok č. 2 je chovným revírom od ústia Novolesnianskeho potoka po hranicu Tatranského národného parku.

## Referencie


## Externé odkazy
* Poloha ústia na turistickej mape

Kategória:Vodné toky v okrese Poprad
Kategória:Povodie Popradu
Tatranský pohár 2019

**Tatranský pohár 2019** bol 72. ročník turnaja v ľadovom hokeji. Konal sa na Zimnom štadióne v Poprade od 22. do 25. augusta 2019 a zúčastnili sa ho tímy HK Poprad, Les Aigles de Nice, HK Dukla Ingema Michalovce, Comarch Cracovia, HC Košice a DVTK Jegesmedvék Miškovec. Finálový zápas 72. Tatranského pohára medzi maďarským Miškovcom a Michalovcami bol odložený z dôvodu zdravotných problémov hráčov maďarského celku. Po dohode oboch celkov sa za finálový zápas považoval ich vzájomný extraligový zápas 16. kola Tipsport ligy, ktorý sa odohral 25. októbra 2019.

## Program a výsledky

### Skupina A

* 22.8.2019 o 15:00 Les Aigles de Nice – HK Dukla Ingema Michalovce 1:2
* 23.8.2019 o 19:00 HK Poprad – HK Dukla Ingema Michalovce 2:3 sn
* 24.9.2019 o 19:00 HK Poprad – Les Aigles de Nice 4:2

### Skupina B

* 22.8.2019 o 19:00 HC Košice – DVTK Jegesmedvék Miškovec 4:2
* 23.8.2019 o 15:00 DVTK Jegesmedvék Miškovec – Comarch Cracovia 3:2
* 24.8.2019 o 15:00 Comarch Cracovia – HC Košice 5:3

### O umiestnenie

* o 5. miesto 25.8.2019 o 11:00 Les Aigles de Nice – Comarch Cracovia 4:1
* o 3. miesto 25.8.2019 o 15:00 HK Poprad – HC Košice 0:6
* o 1. miesto 25.10.2019 o 17:30 HK Dukla Ingema Michalovce – DVTK Jegesmedvék Miškovec 2:3 pp

## Celkové umiestnenie

# miesto:  DVTK Jegesmedvék Miškovec
# miesto:  HK Dukla Ingema Michalovce
# miesto:  HC Košice
# miesto:  HK Poprad
# miesto:  Les Aigles de Nice
# miesto:  Comarch Cracovia

## Individuálne ocenenia

* najlepší brankár – Filip Surák (HK Dukla Ingema Michalovce)
* najlepší obranca – Aleksandar Magovac (HK Poprad)
* najlepší strelec – Kyle Beach (DVTK Jegesmedvék Miškovec)
* najlepší útočník – Marcel Haščák (HC Košice)

## Referencie


2019
Kategória:2019 na Slovensku
Kategória:Ľadový hokej v 2019
Novolesniansky potok

**Novolesniansky potok** je potok v povodí rieky Poprad. Pramení pod Horným Smokovcom, preteká obcou Nová Lesná a vlieva sa do Červeného potoka pri obci Mlynica.

Je lovným revírom v správe MO SRZ Poprad od jeho ústia pri obci Mlynica po hranicu Tatranského národného parku.

## Referencie


## Externé odkazy
* Poloha Novolesnianskeho potoka

Kategória:Vodné toky v okrese Poprad
Kategória:Povodie Popradu
Kategória:Nová Lesná
RTL 2

**RTL 2** alebo **RTL2** alebo **RTL II** môže byť:

*nemecká televízna stanica, pozri RTL Zwei
*chorvátska televízna stanica, pozri RTL 2 (Chorvátsko)
*maďarská televízna stanica, pozri RTL II (Maďarsko)
*francúzska rozhlasová stanica, pozri RTL2 (Francúzsko)
2017 (album)

***#2017*** je štúdiový album Márie Čírovej. V roku 2017 ho vydalo hudobné vydavateľstvo Soundtech.

## Zoznam skladieb

## Referencie

Kategória:Albumy Márie Čírovej
Kategória:Hudobné albumy z 2017
Rainy River

**Rainy River** môže byť:

* rieka v kanadskej provincii Britská Kolumbia, pozri Rainy River (Britská Kolumbia)
* rieka na hraniciach amerického štátu Minnesota a kanadskej provincie Ontário, pozri Rainy River (Minnesota a Ontário)
* mesto v kanadskej provincii Ontário, pozri Rainy River (mesto v Ontáriu)
* okres v kanadskej provincii Ontário, pozri Rainy River District
* rieka v americkom štáte Michigan, pozri Rainy River (Michigan)
* rieka v oblasti Marlborough na Novom Zélande, pozri Rainy River (Marlborough)
* rieka v oblasti Tasman na Novom Zélande, pozri Rainy River (Tasman)
2S23 Nona-SVK

**2S23 Nona-SVK** je sovietsky práporový samohybný mínomet kombinujúci výhody húfnice a mínometu, inštalovaný na podvozku obrneného vozidla BTR-80. Je určený na ničenie delostreleckých a mínometných batérií, raketometov, obrnených cieľov a veliteľských stanovíšť na vzdialenosť až 12,8 km.

## Konštrukcia
Nona-SVK bola vytvorená v roku 1990 na báze obrneného vozidla BTR-80. Disponuje kanónom rovnakého kalibru ako mínomet 2S9 Nona-S postavený na pásovom podvozku, výroba delostreleckého systému na kolesovom podvozku je však 1,5-2 krát lacnejšia. Kolesový podvozok je zároveň spoľahlivejší a obratnejší, aj keď má slabšiu priechodnosť. Nona-SVK dokáže na ceste vyvinúť rýchlosť až 80 km/h a dojazd má 600 km. Vo vode pláva rýchlosťou 10 km/h. Na výrobu trupu sa používajú valcované plechy z pancierovej ocele, ktoré dokonale chránia pred guľkami ručných zbraní ako aj úlomkami delostreleckých granátov a mín.

Hlavnou zbraňou Nona-SVK je 120 mm kanón 2A60, ktorý je modifikáciou 2A51. Jeho námer je od −4 do +80°. Zásoba munície je 30 kusov, pričom 2S23 je schopná strieľať riadené strely Kitolov-2. Pomocnou zbraňou je 7,62 mm guľomet PKT, ktorý je namontovaný na streche veliteľskej veže. Streľbu vykonáva veliteľ sám pomocou systému diaľkového ovládania so zariadením TKN-ZA. Po stranách veže je šesť dymových granátometov 902B Tuča s granátmi ZD-4. Nona-SVK vezie okrem zásoby munície aj 4 útočné pušky AKS-74, 2 prenosné protilietadlové raketové systémy Igla-1 a 15 ručných granátov F-1.

## Používatelia
*  Rusko - v roku 2021 malo 42 mínometov 2S23
*  Venezuela - v roku 2016 mala 13 mínometov 2S23

## Referencie

Kategória:Samohybné delá
Kategória:Ruské bojové vozidlá
Magura (1 416,4 m n. m.)

**Magura** () je vrch v Nízkych Tatrách. Leží nad obcou Liptovská Lúžna, približne  južne od Ružomberka.) 

## Poloha
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Salatíny. Leží v Žilinskom kraji, v okrese Ružomberok a na katastrálnom území obce Liptovská Štiavnica. Najbližším sídlom je južným smerom situovaná Liptovská Lúžna, juhozápadne leží Liptovská Osada a severným smerom sa nachádza Ružomberok, Ludrová a Liptovská Štiavnica. Južným úbočím vedie hranica Národného parku Nízke Tatry, do ktorého patrí vrcholová a severná časť hrebeňa.

## Opis
Magura je súčasťou hrebeňa, ktorý vedie západným smerom zo Salatína () na Červenú Maguru (). Severne susedí Vyšný Brankov (), Bohúňovo () a Úplazy (), východne Salatín a Klin (), južne Tlstá (), Veľká hoľa (), Skalka (), Košarisko () a Veľká Chochuľa () a západne Žiar (), Červená Magura a Smrekovica (). Vrch patrí do povodia Váhu; južnú časť odvodňujú prítoky Lúžňanky do Revúcej, voda zo severných častí odteká Ludrovčankou do Váhu. Na vrchol nevedie značený turistický chodník a vrch je súčasťou Národnej prírodnej rezervácie Salatín.

### Výhľady
Vrchol Magury pokrýva lesný porast so skalnými bralami, umožňujúcimi obmedzený rozhľad. Z vhodných lokalít je tak možné pozorovať okolité vrcholy Nízkych Tatier a susednej Veľkej Fatry, pri priaznivých podmienkach tiež Západné Tatry, Chočské vrchy, Oravskú Maguru i Beskydy, Malú Fatru a Štiavnické vrchy.

## Prístup
Na vrchol nevedie značený turistický chodník, no južným úbočím a hrebeňom na východe prechádza  červeno značkovaná trasa z Liptovskej Lúžnej cez Ráztocké sedlo a Salatín do Ludrovej.

## Referencie

## Pozri aj
* Salatíny
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Ružomberok
Kategória:Liptovská Štiavnica
Oškerda

**Oškerda** je mestská časť Kysuckého Nového Mesta. Do roku 1973 samostatná obec. Žije tu asi 498 obyvateľov.

## Poloha
Nachádza sa južne od Kysuckého Nového Mesta na ľavom brehu rieky Kysuca. Susedné obce sú Radoľa, Rudinka, Snežnica a Brodno.

## Dejiny
Založil ju v 14. storočí na zákupnom práve dedičný richtár, žilinský mešťan Oškrd. Obec sa v prameňoch spomína v roku 1438. Patrila panstvu Strečno. V roku 1598 mala 7 domov. V roku 1927 obec vyhorela.

Po roku 1945 sa obec rozrástla. Obyvatelia väčšinou pracovali v závode Drevina Brodno-Oškerda, kde vyrábali zrubové chatky s prvkami ľudovej kultúry. Tu zhotovili aj slovenskú kolibu pre svetovú výstavu v Montreale v roku 1967.

## Zdroje
* oskerda.oma.sk
* kysuckenovemesto.sk 

Kategória:Kysucké Nové Mesto